 Wasiir Xaashi ayaa sidoo kalena intaasi ku daray Marka nabad la helo ayaa horumarkuna yimaadaa, aduun faro badan ayaa Xukuumadda Somaliland ee Madaxweyne Axmed Siilaanyo gadh-wadeenka ka yahay ay ku bixisay nabaddgalyada gobolka Sool gaar ahaan deegaamada aynnu hada joogno, taasi waxay meesha ka saartay horumar badan oo dadka loo qaban lahaa, shaqo abuur dhalinyarada loo sameyn lahaa, Nabaddu waa sinta qofku ku fadhiisto hada nabad buuxda ayaa dhulkan ka jirta waxaannu u ruqaansanay in aanu horumarkii deegaanka ka shaqayno, waxaanu sanad ka hor halkan ka fulinay xaruntii maamulka degmada, saldhigii degmada, garoonkii kubada cagta iyo xanaanadii, waa afar mashruuc oo waaweyn, hada waxaannu halkan ka fulinaynaa dugsigan caanka ah ee degmada ku soo badhaadhay ee daa yarku wax ku abratay in aanu dayr ilaaliya u sameyno, waxa kale oo aanu sameyn doonaa dhismayaal kale oo hada duug ah, waxaannu ku sameyn doonaa dayactir, horumarkuna wuu is daba socdaa, sidoo kale magaallada Sarmaayo waxaannu ku samayn doonaa MCH, waxaasi waxay salka ku hayaan siyaasada xisbiga KULMIYE. 